text: Հակառակ այս կատեգորիկ պնդման, մարտի 1-ի ցերեկվա ընթացքում արդեն ձերբակալված էին ՀՀ նախկին վարչապետ Հրանտ Բագրատյանը, ՀՀՇ վարչության անդամներ Արամ Մանուկյանը, Դավիթ Առաքելյանը, Լեւիկ Խաչատրյանը, Հովհաննես Ղազարյանը, Վահագն Հայոցյանը, Աշոտ Մանուկյանը, «Այլընտրանք» կազմակերպության անդամներ Դավիթ Մաթեւոսյանը, Վարդգես Գասպարին, ինչպես նաեւ Մուշեղ Սաղաթելյանը եւ ուրիշներ։ Ընդ որում, Դ. Առաքելյանը, Լ. Խաչատրյանը, Հ. Ղազարյանը, Վ. Հայոցյանը եւ Մ. Սաղաթելյանը նաեւ դաժան ծեծի էին ենթարկվել ոստիկանական բաժանմունք ուղեկցվելու ճանապարհին ու բուն բաժանմունքում։